Weather Updates: दिल्ली-NCR में पूरी रात बरसे मेघ, उमस से मिली राहत, जानें- आज कैसा रहेगा मौसम  
दिल्ली एनसीआर में लोगों को उमस से मिली राहत
झमाझम बारिश से मौसम हुआ सुहावना
जानें आपके राज्य में कब होगी वर्षा
दिल्ली एनसीआर में भारी बारिश से मौसम काफी खुशनुमा हो गया है. यहां बुधवार की रात और गुरुवार की सुबह भारी बारिश हुई, जिसके कारण तापमान में गिरावट दर्ज की गई है. अनुमान लगाया जा रहा है कि आज पूरे दिन बारिश हो सकती है. बारिश के कारण धौला कुआं, नांगलोई, नजफगढ़, दिल्ली कैंट, रिंग रोड और बदरपुर सहित कई प्रमुख चौराहों पर यातायात प्रभावित हुआ. कुल मिलाकर दिल्ली एनसीआर के लोगों को उमस से राहत मिल गई है. दिल्ली में मॉनसून ने पांच जुलाई को ही दस्तक दे दी थी लेकिन उसके बाद इसकी बेरुखी बनी हुई थी, लेकिन लगता है कि अब यह बेरुखी समाप्त हो गई है. बुधवार को भी सुबह मौसम काफी सुहावना था, लेकिन दोपहर में फिर से लोगों को उमस की मार झेलनी पड़ी थी.